Michael Martin (politicus Hiberniae)
Michael, vulgo Micheál Martin (Corcagiae in urbe die 1 Augusti 1960 natus) est politicus Hiberniae.

Filius militis, in urbe nativa educatus, ibidem apud Collegium Universitatis Corcagiense eruditus est. Breve spatium praeceptor meruit, sed legatus consilio municipali Corcagiensi anno 1985, legatus parlamento Hibernico anno 1989 electus est, factionis Militum fati (Fianna Fáil) sodalis. Dux huius factionis ab anno 2011 meret. Minister eruditionis anno 1997, minister valetudinis et iuventutis anno 2000, minister negotii commerciique anno 2004, minister a rebus externis anno 2007 factus est, quo munere usque in 2011 functus est. Die 27 Iunii 2020 primus minister creatus est, dux coalitionis triplicis cui factiones Familia Hibernorum (Fine Gael) et Virides cum Militibus fati convenerant.

Bibliographia 
 "Fianna Fáil leader Micheál Martin has been elected Taoiseach" in The Journal (27 Iunii 2020)
 Katie Hannon, The Naked Politician. Dublini: Gill & Macmillan, 2004. ISBN 978-0-7171-3694-0
 Conor Hunt, "Micheál Martin's journey to the Taoiseach's office" (27 Iunii 2020) apud RTE

Nexus externi 

 

Nati 1960
Homines vivi
Politici Hiberniae
Praeceptores
Alumni Collegii Universitatis Corcagiensis
Gubernatores civitatum
Ministri eruditionis
Ministri valetudinis
Ministri commercii
Ministri rerum externarum